Diari Oficial de la Generalitat Valenciana


Sumari del DOGV 2796, del 22-07-1996 (1996/838857)

RESOLUCIÓ de 21 de maig de 1996, del conseller d'Obres Públiques, Urbanisme i Transports, per la qual s'aprova definitivament el pla especial de la planta de reciclatge de residus sòlids urbans i abocador controlat, a la partida coneguda com a Regall de l'Avellar, a la zona anomenada la Cantera, del municipi d'Onda
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2796

Data del DOGV
:   22-07-1996

Secció del DOGV
:   ALTRES DISPOSICIONS

Número del document
:   1996/838857


Data del document
:   21-05-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 21 de maig de 1996, del conseller d'Obres Públiques, Urbanisme i Transports, per la qual s'aprova definitivament el pla especial de la planta de reciclatge de residus sòlids urbans i abocador controlat, a la partida coneguda com a Regall de l'Avellar, a la zona anomenada la Cantera, del municipi d'Onda.   
Vist l'expedient que fa referència al projecte de pla especial de la planta de reciclatge de residus sòlids urbans i de l'abocador controlat del municipi d'Onda (Castelló), i de conformitat amb els següents  
Antecedents de fet  
Primer  
L'Ajuntament d'Onda va acordar exposar al públic el projecte, cosa que va dur a terme per mitjà dels anuncis publicats en el periòdic Levante, de Castelló, el 27 de març de 1996, i en el Diari Oficial de la Generalitat Valenciana número 2.725, de 10 d'abril de 1996. Una vegada va concloure el període d'informació pública, durant el qual no s'hi va fer cap al·legació, el Ple de l'Ajuntament va aprovar, provisionalment, el projecte el 13 de maig de 1996.  
El 20 de maig de 1996, la Direcció General de Qualitat Ambiental de la Conselleria d'Agricultura i Medi Ambient va emetre la declaració d'impacte ambiental favorable al pla especial.  
Segon  
La documentació està formada pel projecte de la planta de reciclatge i l'abocador controlat, complementat amb els documents propis d'un pla especial. També hi ha l'estudi d'impacte ambiental.  
Tercer  
La finalitat del projecte consisteix en la tramitació com a pla especial el projecte de planta de reciclatge de residus urbans i abocador controlat, planta que ha de situar-se en una zona concreta del sòl no urbanitzable comú del municipi d'Onda, a la partida coneguda com a Regall de l'Avellar, a la zona anomenada la Cantera.  
El Pla General d'Onda no preveu la ubicació en aquest punt de la planta, la qual cosa obliga a introduir el canvi escaient en el planejament urbanístic. Amb el pla especial s'aconsegueix aquesta finalitat.  
Quart  
El 21 de maig de 1996, el director general d'Urbanisme i Ordenació Territorial va emetre un informe favorable sobre l'aprovació definitiva de l'expedient esmentat.  
Fonaments de dret  
Primer  
L'article 81.1 de la Llei 6/1994, de 15 de novembre, Reguladora de l'Activitat Urbanística (d'ara endavant LRAU), estableix que "la realització material de qualsevol obra pública exigeix verificar, abans, la seua compatibilitat amb l'ordenació urbanística i territorial". D'acord amb aquest precepte, la verificació, quan l'obra no estiga subjecta a cap llicència, es farà sotmetent el projecte bàsic als tràmits propis del procediment d'aprovació dels plans especials, i si el projecte modifica el planejament, s'haurà de completar amb els documents característics dels plans especials.  
En aquest cas, la planta de reciclatge es pretén situar en el sòl no urbanitzable comú, en un lloc en el qual el Pla General d'Onda no preveia aquesta ubicació. Per això, i en aplicació de l'article 81.1 de la LRAU, el projecte de la planta, completat amb els documents que calguen, ha de seguir la tramitació pròpia dels plans especials.  
Segon  
La tramitació del projecte ha sigut correcta, d'acord amb el que estableix l'article 38, en relació amb el 81, de la LRAU. Igualment s'han sol·licitat els diferents informes preceptius. I la documentació està completa a l'efecte del compliment del que estableixen els articles 24, 27 i 81 de la LRAU.  
Tercer  
El 20 de maig de 1996, la Direcció General de Qualitat Ambiental de la Conselleria d'Agricultura i Medi Ambient va considerar acceptable , només als efectes ambientals, el pla especial de la planta de reciclatge de residus sòlids urbans i abocador controlat d'Onda. La instal·lació de la planta haurà de complir les condicions tècniques que s'indiquen en la declaració.  
Quart  
D'acord amb l'article 12.E de la LRAU, una de les comeses pròpies dels plans especials és el de la creació de reserves de sòl dotacional, les quals, com estableix l'article 11 de la LRAU poden emplaçar-se en sòl no urbanitzable.  
Per mitjà de la documentació complementària incorporada al projecte de la planta de reciclatge, el sòl que es troba afectat queda incorporat dins de la xarxa primària d'infrastructures i dotacions, com a sòl destinat a planta de tractament de residus sòlids urbans i abocaments controlats.  
Atés el que estableix l'article 40.1 de la LRAU no hi ha cap obstacle per a l'aprovació definitiva del pla especial.  
Cinqué  
D'acord amb el que estableix l'article 6.d del Reglament esmentat, correspon al conseller d'Obres Públiques, Urbanisme i Transports aprovar definitivament els instruments de planejament quan això siga de competència autonòmica i, en el supòsit de municipis de menys de 50.000 habitants, si el director general no ha fet ús de la possibilitat establida en l'article 9.1 del Reglament dels òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.  
Vistos els preceptes legals esmentats i la resta de general i pertinent aplicació, resolc:  
Aprovar definitivament el pla especial de la planta de reciclatge de residus sòlids urbans i abocador controlat, a la partida coneguda com a Regall de l'Avellar, a la zona anomenada la Cantera, del municipi d'Onda.  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació de la resolució. Per a la interposició d'aquest recurs serà requisit imprescindible que, prèviament, el recurrent en comunique a aquest òrgan la interposició. Tot això, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que es puga interposar qualsevol altre recurs que es considere escaient. »  
València, 21 de maig de 1996.- El conseller d'Obres Públiques, Urbanisme i Transports: Luis Fernando Cartagena Travesedo.